《游嵩华值岳子还吴中赋赠》
明代·张诗

欢悰眷春陶，凄怆感秋别。
日予嵩华游，子亦返吴越。
江海壮烟帆，山川险辕辙。
虽殊水陆途，共抱辛勤辙。
风涛各一方，云壑每同月。
龙骛迥莫攀，凤举渺难掣。
高情逸松乔，孤怀挺倪缺。
远游信昭旷，独往惭薄劣。
历览穷幽奇，岖嵚足怡悦。
暌携何日并，努力崇令节。

作者简介：（1487—1535）明北平行都司人，本民家李氏子，为张氏抱养。字子言，号昆仑山人。从吕楠学举业，从何大复学诗。为文雄奇变怪，书放劲惊人。有《昆仑山人集》。